**ZÁKLADNÁ ŠKOLA – ALAPISKOLA, ŠKOLSKÁ 330, JELENEC**

**VZDELÁVACÍ PROGRAM**

**PRE ŽIAKOV S PORUCHAMI SPRÁVANIA**

**PRE PRIMÁRNE VZDELÁVANIE, NIŽŠIE STREDNÉ VZDELÁVANIE**

**Úvod**

V súlade s platnou legislatívou sa pri výchove a vzdelávaní žiakov s poruchami správania postupujeme podľa štátneho vzdelávacieho programu pre príslušný stupeň vzdelávania a podľa vzdelávacieho programu pre žiakov s poruchami správania.

Vzdelávací program definuje špecifiká výchovy a vzdelávania žiakov s poruchami správania. Okrem uvedených špecifík, platia pre ich výchovu a vzdelávanie všetky iné ustanovenia, ktoré sú uvedené v príslušných štátnych vzdelávacích programoch pre deti a žiakov bez zdravotného znevýhodnenia.

Pod poruchami správania rozumieme skupinu porúch premietajúcich sa najmä do sociálnych vzťahov jednotlivca a spoločnosti, kde dochádza opakovane a trvalo k aktívnemu a závažnému porušovaniu spoločensky akceptovaných morálnych alebo aj právnych noriem, pričom jedinec ešte nie je alebo v plnom rozsahu nie je právne zodpovedný. Vznik a vývin porúch správania je komplexne podmienený mnohými faktormi, u väčšiny prípadov majú primárny význam činitele sociálneho charakteru. V prípade, že je porucha správania kombinovaná s poruchou aktivity a pozornosti, ide o poruchu správania hyperkinetickú (MKCH – 10).

Vzdelávací program je určený pre **žiakov s poruchami správania**, ktorí sa vzdelávajú

- v diagnostických triedach pri diagnostickom centre do 15. rokov veku,

- v diagnostických triedach pri diagnostickom centre od 15. rokov veku,

- v základnej škole pri reedukačnom centre,

- v strednej odbornej škole pri reedukačnom centre,

**- formou školskej integrácie v bežnej základnej** alebo strednej **škole**.

Vzdelávanie našich žiakov s poruchami správania v primárnom a nižšom strednom stupni podľa tohto vzdelávacieho programu ich pripravuje na vzdelávanie na akejkoľvek strednej škole s prihliadnutím na ich schopnosti a možnosť vykonávať zvolenú profesiu.

Špecifiká vzdelávania sme rozpracovali vo svojich školských vzdelávacích programoch, pričom zohľadňujeme špecifiká práce v špeciálnych výchovných zariadeniach, ktorými sú najmä:

a) diagnostika a reedukácia narušeného sociálneho, mravného a emocionálneho vývinu ako hlavný cieľ práce špeciálnych výchovných zariadení,

b) časovo limitovaný pobyt dieťaťa (klienta).

**1 . Ciele výchovy a vzdelávania**

Ciele výchovy a vzdelávania sú v súlade s cieľmi výchovy a vzdelávania podľa Štátneho a Školského vzdelávacieho programu pre primárne vzdelávanie - 1. stupeň základnej školy, Štátneho a Školského vzdelávacieho programu pre nižšie stredné vzdelávanie - 2. stupeň základnej školy.

Špecifickými cieľmi sú

- špeciálnopedagogická diagnostika stavu vzdelanosti, vedomostí, zručností, návykov a vývinu vlastností osobnosti z hľadiska výchovných cieľov,

- reedukácia narušeného vývinu vlastností osobnosti vo vzťahu k učeniu, správaniu, práci a narušeného psychosociálneho a emocionálneho vývinu. .

**2 . Stupeň vzdelania**

Stupeň vzdelania je definovaný v Štátnom vzdelávacom programe pre primárne vzdelávanie - 1. stupeň základnej školy, v Štátnom vzdelávacom programe pre nižšie stredné vzdelávanie - 2. stupeň základnej školy.

Žiak s poruchou správania v reedukačnom centre pokračuje vo vzdelávaní v príprave na povolanie na úrovniach nižšieho stredného vzdelávania, stredného odborného vzdelávania, prípadne úplného stredného všeobecného vzdelávania a úplného stredného odborného vzdelávania podľa príslušných štátnych vzdelávacích programov.

Diagnostické triedy pri diagnostickom centre nevydávajú žiakom vysvedčenia.

**3. Profil absolventa**

Profil absolventa je definovaný v Štátnom a v Školskom vzdelávacom programe pre primárne vzdelávanie - 1. stupeň základnej školy, v Štátnom a v Školskom vzdelávacom programe pre nižšie stredné vzdelávanie - 2. stupeň základnej školy.

**4. Vzdelávacie oblasti a prierezové témy**

Vzdelávacie oblasti a prierezové témy sú totožné so vzdelávacími oblasťami a prierezovými témami podľa Štátneho vzdelávacieho programu pre primárne vzdelávanie - 1. stupeň .

základnej školy, Štátneho vzdelávacieho programu pre nižšie stredné vzdelávanie - 2. stupeň základnej školy.

**5. Vzdelávacie štandardy**

Vzdelávacie štandardy sú totožné so vzdelávacími štandardami podľa Štátneho a Školského vzdelávacieho programu pre primárne vzdelávanie - 1. stupeň základnej školy, Štátneho a Školského vzdelávacieho programu pre nižšie stredné vzdelávanie - 2. stupeň základnej školy.

**6. Učebné plány**

Učebné plány sú totožné s učebnými plánmi podľa Školského vzdelávacieho programu pre primárne vzdelávanie - 1. stupeň základnej školy, Školského vzdelávacieho programu pre nižšie stredné vzdelávanie - 2. stupeň základnej školy. V individuálnom prípade môže žiak postupovať vo vzdelávaní podľa individuálneho vzdelávacieho programu.

**7. Špecifiká výchovy a vzdelávania žiakov s poruchami správania**

Vzdelávanie žiaka s poruchou správania si vyžaduje koordinovaný tímový prístup učiteľa, psychológa, špeciálneho pedagóga, liečebného pedagóga, lekára a ďalších odborníkov podľa potreby. Špecifiká vzdelávania uplatňujeme v individuálnom rozsahu a podľa individuálnych potrieb žiakov vo všetkých formách vzdelávania nasledovne:

- všeobecné ciele vzdelávania v jednotlivých vzdelávacích oblastiach a kompetencie sa prispôsobujú individuálnym osobitostiam žiakov s poruchami správania,

- žiak s poruchami správania, ktorý nemôže plniť požiadavky príslušných vzdelávacích oblastí a štandardov, sa vzdeláva podľa individuálneho vzdelávacieho programu,

- voliteľné hodiny je možné využiť aj na intenzívne vzdelávanie v určitej vzdelávacej oblasti v rámci individuálneho vzdelávacieho programu žiaka,

- v prípade školskej integrácie v bežnej triede môže školský špeciálny pedagóg na vyučovacích hodinách podľa potreby pracovať so žiakom / žiakmi s poruchami správania individuálne alebo v skupinkách podľa individuálneho vzdelávacieho programu žiaka/žiakov. **Obsah, formy a postup vyučovania** konzultuje s príslušným učiteľom,

- školský špeciálny pedagóg, / liečebný pedagóg, školský psychológ – ak pracujú v našej škole/ môže v rámci vyučovania pracovať individuálne so žiakom, resp. so skupinkou vybraných žiakov s cieľom systematickej, intenzívnej korekcie, terapie alebo reedukácie,

- vo vyučovaní žiakov s poruchami správania si učiteľ určuje priebeh a štruktúru vyučovacej hodiny flexibilne, zohľadňujúc psychický stav, správanie a potreby žiakov, ktoré sú dôsledkom stanovenej diagnózy,

- v priebehu výchovno-vzdelávacieho procesu pedagogickí aj nepedagogickí zamestnanci usmerňujú žiakov tak, aby ich správanie bolo v súlade s formálnymi pravidlami správania; všímajú si a systematicky oceňujú dosiahnuté pozitívne zmeny problematického správania ako výsledku reedukačného procesu,

- vo vyučovaní žiakov s poruchami správania, u ktorých sa predpokladá, že po ukončení vzdelávania na základnej škole budú pokračovať vo vzdelávaní na stredných odborných školách, sa na 2.stupni základnej školy vyučujú všetky predmety zo vzdelávaciej oblasti Človek a svet práce.

**8. Organizačné podmienky na výchovu a vzdelávanie**

Formy organizácie výchovy a vzdelávania upravuje príslušná platná legislatíva.

**8.1 Vzdelávanie formou školskej integrácie**

Ak sa poruchy správania premietajú do vzdelávacieho procesu tak, že žiakovi je potrebné vytvoriť špeciálne podmienky na vzdelávanie, takýto žiak má špeciálne výchovno-vzdelávacie potreby a je na škole evidovaný ako žiak so špeciálnymi výchovno-vzdelávacími potrebami. Status žiaka so špeciálnymi výchovno-vzdelávacími potrebami môže byť aktuálny najmä v prípade, kedy žiak s poruchami správania výrazne zaostáva vo vzdelávaní, poruchy správania sú kombinované s poruchou aktivity a pozornosti, resp. sú poruchy správania dôsledkom aj narušeného duševného zdravia, alebo telesných chronických ochorení. Podmienkou evidencie žiaka ako žiaka so špeciálnymi výchovno-vzdelávacími potrebami je súhlas jeho zákonného zástupcu.

Potvrdenie o tom, že žiak má špeciálne výchovno-vzdelávacie potreby vydáva podľa kompetencií, na základe odborného vyšetrenia školské zariadenie výchovného poradenstva a prevencie.

Žiak, ktorý má špeciálne výchovno-vzdelávacie potreby, má vypracovaný individuálny vzdelávací program. Individuálny vzdelávací program vypracováva škola / školský špeciálny pedagóg v spolupráci s triednym učiteľom/ spoločne so školským zariadením výchovného poradenstva a prevencie podľa kompetencií.

Žiak môže mať špeciálne výchovno-vzdelávacie potreby počas celého vzdelávacieho cyklu alebo len počas limitovaného obdobia, čo sa posudzuje na základe výsledkov odborného vyšetrenia školského zariadenia výchovného poradenstva a prevencie.

Žiak so špeciálnymi výchovno-vzdelávacími potrebami, ktorý sa vzdeláva v bežnej triede základnej školy, má zabezpečené odborné personálne, materiálne, priestorové a organizačné podmienky v rozsahu a kvalite zodpovedajúcej jeho individuálnym potrebám.

Riaditeľ školy pri výchove a vzdelávaní takéhoto žiaka zabezpečuje systematickú spoluprácu školy so školským zariadením výchovného poradenstva a prevencie, podľa možností aj s rodičmi (zákonným zástupcom). Podľa potreby škola spolupracuje aj s niektorým diagnostickým centrom alebo reedukačným centrom.

**8.2 Individuálny vzdelávací program** je súčasťou povinnej dokumentácie žiaka so špeciálnymi výchovno-vzdelávacími potrebami, integrovaného v bežnej triede základnej školy. Je to dokument, ktorého účelom je plánovanie vzdelávania žiaka podľa jeho špeciálnych výchovno-vzdelávacích potrieb.

Individuálny vzdelávací program obsahuje

- základné informácie o žiakovi a vplyve jeho diagnózy na výchovno-vzdelávací proces,

- požiadavky na úpravu prostredia školy a triedy,

- modifikáciu učebného plánu a obsahu vzdelávania,

- aplikáciu špeciálnych vzdelávacích postupov,

- špecifické postupy hodnotenia učebných výsledkov žiaka,

- špecifiká organizácie a foriem vzdelávania,

- požiadavky na zabezpečenie kompenzačných pomôcok a špeciálnych učebných pomôcok ,

- formy spolupráce s rodičmi,

- zabezpečenie servisu odborníkov – špeciálneho pedagóga, liečebného pedagóga, psychológa a iných odborníkov podľa potreby.

Všetky špecifické úpravy sa vypracovávajú v individuálnom rozsahu a kvalite tak, aby zodpovedali špeciálnym výchovno-vzdelávacím potrebám konkrétneho žiaka.

Individuálny vzdelávací program vypracováva triedny učiteľ v spolupráci so špeciálnym pedagógom, liečebným pedagógom, prípadne ďalšími zainteresovanými odbornými zamestnancami podľa potreby a so školským zariadením výchovného poradenstva a prevencie.

Ak je žiakovi so špeciálnymi výchovno-vzdelávacími potrebami potrebné prispôsobiť obsah a formy vzdelávania v jednom alebo viacerých vyučovacích predmetoch, vypracuje vyučujúci daného predmetu v spolupráci so školským špeciálnym pedagógom ako súčasť individuálneho vzdelávacieho programu Úpravu obsahu vzdelávania konkrétneho predmetu. Vyučujúci učiteľ v spolupráci so špeciálnym pedagógom vypracuje postupnosť krokov pri preberaní učiva príslušného predmetu. Úprava obsahu vzdelávania predmetu, ktorá je súčasťou individuálneho vzdelávacieho programu, sa vypracováva len pre tie vyučovacie predmety, v ktorých žiak nemôže postupovať podľa obsahu vzdelávania daného ročníka. Primeraná úprava učebného obsahu je možná len na základnej škole

Individuálny vzdelávací program sa v priebehu školského roka môže upravovať a doplňovať podľa aktuálnych špeciálnych výchovno-vzdelávacích potrieb žiaka. Úpravy vzdelávacieho programu sú výsledkom odborných konzultácií všetkých zainteresovaných odborníkov a oboznamuje sa s nimi aj zákonný zástupca žiaka.

Individuálny vzdelávací program podpisuje riaditeľ školy, triedny učiteľ, špeciálny pedagóg, ostatní vyučujúci a zákonný zástupca žiaka.

**9 . Povinné personálne zabezpečenie výchovy a vzdelávania**

Personálne zabezpečenie primárneho a nižšieho stredného vzdelávania sa na školách pre žiakov s poruchami správania sa realizuje podľa Štátneho a Školského vzdelávacieho programu pre primárne vzdelávanie - 1. stupeň základnej školy, Štátneho a Školského vzdelávacieho programu pre nižšie stredné vzdelávanie - 2. stupeň základnej školy .

Pri vzdelávaní žiaka s poruchami správania formou školskej integrácie v bežnej škole zabezpečujeme odborný servis školského špeciálneho pedagóga, psychológa, liečebného pedagóga, podľa potreby ďalších odborných zamestnancov – logopéda, asistenta učiteľa. V zabezpečovaní psychológa, liečebného pedagóga a logopéda spolupracujeme so školským zariadením výchovného poradenstva a prevencie.

**10. Povinné materiálno-technické a priestorové zabezpečenie výchovy a**

**vzdelávania**

Podmienky pre povinné materiálno-technické a priestorové zabezpečenie sú definované v Štátnom a Školskom vzdelávacom programe pre primárne vzdelávanie - 1. stupeň základnej školy, v Štátnom a v Školskom vzdelávacom programe pre nižšie stredné vzdelávanie - 2. stupeň základnej školy. Priestorové a materiálne zabezpečenie sa riadi príslušnou platnou legislatívou.

**11. Podmienky na zaistenie bezpečnosti a ochrany zdravia pri výchove a**

**vzdelávaní**

Podmienky na zaistenie bezpečnosti a ochrany zdravia v škole sú definované Štátnom a Školskom vzdelávacom programe pre primárne vzdelávanie - 1. stupeň základnej školy, v Štátnom a v Školskom vzdelávacom programe pre nižšie stredné vzdelávanie - 2. stupeň základnej školy.